CELEX: 62008CJ0272
Language: hu
Date: 2009-07-09
Title: A Bíróság (ötödik tanács) 2009. július 9-i ítélete. # Az Európai Közösségek Bizottsága kontra Spanyol Királyság. # Tagállami kötelezettségszegés - 2004/83/EK irányelv - Menedékjog - Az előírt határidőn belüli átültetés elmaradása. # C-272/08. sz. ügy

A Bíróság (ötödik tanács) 2009. július 9‑i ítélete – Bizottság kontra Spanyolország
      (C‑272/08. sz. ügy)
      „Tagállami kötelezettségszegés – 2004/83/EK irányelv – Menedékjog – Az előírt határidőn belüli átültetés elmaradása”
      1.                     Intézmények jogi aktusai – Irányelvek – A tagállamok általi végrehajtás – Irányelv jogalkotás nélküli átültetése (EK 249. cikk)
            (vö. 8–9. pont)
      2.                     Tagállamok – Kötelezettségek – Irányelvek végrehajtása – Kötelezettségszegés – A belső jogrendre alapított igazolás (EK 226. cikk)
            (vö. 10. pont)
      Tárgy
      
         
               Tagállami kötelezettségszegés – A harmadik országok állampolgárainak, illetve a hontalan személyeknek menekültként vagy a
                  más okból nemzetközi védelemre jogosultként való elismerésének feltételeiről és az e státuszok tartalmára vonatkozó minimumszabályokról
                  szóló, 2004. április 29‑i 2004/83/EK tanácsi irányelvnek (HL L 304., 12. o.; magyar nyelvű különkiadás 19. fejezet, 7. kötet,
                  96. o.) való megfeleléshez szükséges rendelkezések előírt határidőn belüli elfogadásának elmulasztása.
               
            Rendelkező rész
      1)         A Spanyol Királyság – mivel az előírt határidőn belül nem fogadta el mindazokat a törvényi, rendeleti és közigazgatási rendelkezéseket,
         amelyek szükségesek ahhoz, hogy megfeleljen a harmadik országok állampolgárainak, illetve a hontalan személyeknek menekültként
         vagy a más okból nemzetközi védelemre jogosultként való elismerésének feltételeiről és az e státuszok tartalmára vonatkozó
         minimumszabályokról szóló, 2004. április 29‑i 2004/83/EK tanácsi irányelvnek – nem teljesítette az ezen irányelvből eredő
         kötelezettségeit.
      
      2)         A Bíróság a Spanyol Királyságot kötelezi a költségek viselésére.